**NÁRODNÁ   RADA SLOVENSKEJ   REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VIII. volebné obdobie**

Číslo: CRD-994/2023

**1673a**

**I n f o r m á c i a**

**o prerokovaní návrhu skupiny poslancov Národnej rady Slovenskej republiky na vydanie zákona o posilnení práv občanov počas mimoriadnej situácie a o poslnení ich volebného práva** (tlač 1673) v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Národná rada Slovenskej republiky uznesením č. 2348 z 15. júna 2023 pridelila **návrh skupiny poslancov Národnej rady Slovenskej republiky na vydanie zákona o posilnení práv občanov počas mimoriadnej situácie a o poslnení ich volebného práva** (tlač 1673) na prerokovanie týmto výborom:

**Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre hospodárske záležitosti**

**a**

**Výboru Národnej rady Slovenskej republiky pre verejnú správu a regionálny rozvoj;**

Určila zároveň Výbor Národnej rady Slovenskej republiky ako gestorský výbor a lehoty na prerokovanie návrhu zákona v druhom čítaní vo výboroch.

**I.**

Poslanci Národnej rady Slovenskej republiky, ktorí nie sú členmi výborov, ktorým bol   návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu  zákona podľa § 75 ods. 2 zákona o rokovacom poriadku Národnej rady Slovenskej republiky.

**II.**

Výbory Národnej rady Slovenskej republiky, ktorým bol  návrh zákona pridelený zaujali k nemu nasledovné stanoviská:

**Výbor Národnej rady Slovenskej republiky pre hospodárske záležitosti** uznesením č. 463 z 19. júna 2023 s  návrhom zákona **súhlasil** a odporučil ho Národnej rade Slovenskej republiky **schváliť.**

**Ústavnoprávny výbor** Národnej rady Slovenskej republiky dňa 26. júna prerokoval návrh zákona, avšak o návrhu uznesenia nehlasoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný.**

**Výbor** Národnej rady Slovenskej republiky pre **verejnú správu a regionálny rozvoj** o návrhu **nerokoval**, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný.**

**III.**

Z uznesení výborov Národnej rady Slovenskej republiky uvedených pod bodom III. spoločnej správy nevyplynuli žiadne pozmeňujúce a doplňujúce návrhy.

**IV.**

Schôdza Výboru Národnej rady Slovenskej republiky pre verejnú správu a regionálny rozvoj ako gestorského výboru k**návrhu skupiny poslancov Národnej rady Slovenskej republiky na vydanie zákona o posilnení práv občanov počas mimoriadnej situácie a o poslnení ich volebného práva** (tlač 1673) **bola zvolaná na 27. júna 2023.**

O návrhu spoločnej správy výborov, vrátane stanoviska gestorského výboru, Výbor Národnej rady Slovenskej republiky pre verejnú správu a regionálny rozvoj **nerokoval**, keďže nebol **uznášaniaschopný.**

Predseda Výboru Národnej rady Slovenskej republiky pre verejnú správu a regionálny rozvoj poveril spoločnú spravodajkyňu **Janu MAJOROVÚ GARSTKOVÚ,** aby na schôdzi Národnej rady Slovenskej republiky informovala o výsledku rokovania Výboru Národnej rady Slovenskej republiky a navrhoval ďalší postup.

**Jozef L U K Á Č, v. r.**

predseda

Výboru NR SR pre verejnú správu a regionálny rozvoj

V Bratislave 27. júna 2023